stanford-oval/wikipedia huggingface dataset:
ปลาอมไข่เหลือง
พฤติกรรม > อาหาร

O. cyanosoma เป็นสัตว์กินแพลงก์ตอน หากินเวลากลางคืน โดยมักจะออกมาจากที่ซ่อนตัวในถ้ำปะการังและรอยแยกเพื่อหาอาหารโดยการโฉบอยู่เหนือแหล่งที่อยู่ขนาดเล็ก ที่เป็นทรายบนแนวปะการังชายฝั่ง โดยมีการขับถ่ายในเวลากลางวันในแหล่งอาศัยขนาดเล็กที่ไม่มีแหล่งอาหาร O. cyanosoma อาจช่วยหมุนเวียนสารอาหารในแนวปะการังไปมาระหว่างชุมชนต่าง ๆ บริเวณแนวปะการัง ซึ่งดูเหมือนว่าปลาชนิดนี้จะชอบกินสัตว์ขนาดเล็กจำพวกกุ้ง จำพวกกุ้งขนาดเล็ก ที่อาศัยอยู่บริเวณเขตเบนธิก มากกว่า ตัวอ่อนของแพลงก์ตอนที่อาศัยอยู่บริเวณสูงกว่าในแนวน้ำ อย่างไรก็ตาม ผลกระทบตามฤดูกาลหรือการสุ่มตัวอย่างอาจมีบทบาทสำคัญในการกำหนดอาหาร เนื่องจากในบางปีและบางแห่งชี้ให้เห็นว่า O. cyanosoma กำลังกินโคพีพอดแพลงก์ตอนและตัวอ่อนของสัตว์จำพวกกุ้งในปริมาณที่มีนัยสำคัญ
แม้ว่าปากที่กว้างอาจเหมาะกับการล่าเหยื่อที่อยู่ตามพื้นทะเล แต่การกินเหยื่อประเภทต่าง ๆ ของปลาอมไข่ที่มีรูปร่างปากต่างกันนั้น ในความเป็นจริงแล้วเพื่อให้มีความสัมพันธ์ที่ดีกว่ากับความพร้อมใช้งานที่เปลี่ยนแปลงไป (กล่าวคือ รูปร่างปากที่หลากหลายยังสามารถสร้างชนิดพันธุ์ที่มีความยืดหยุ่นในการดำรงชีวิต)
พฤติกรรม > การสืบพันธุ์

O. cyanosoma เป็นปลาที่เลี้ยงลูกในปากโดยฝ่ายพ่อ นี่อาจเป็นสาเหตุที่สำคัญกว่าสำหรับความแตกต่างทางเพศ ที่แสดงออกโดยช่องเปิดที่กว้างกว่าและขากรรไกรล่างที่ยื่นออกมามากกว่าลักษณะเฉพาะของการล่าเหยื่อ ปากที่ใหญ่ขึ้นช่วยให้ปกป้องไข่จากการถูกล่าได้มากขึ้น และช่วยให้หมุนเวียนน้ำได้ดีขึ้น (เพื่อเพิ่มออกซิเจนให้กับทั้งไข่และพ่อแม่)
การจับคู่ใน O. cyanosoma ดูเหมือนไม่ได้ให้ประโยชน์ทางพันธุกรรมตามที่คาดหวังจากการมีคู่เดียว (monogamy) จริง ๆ แล้ว เช่นเดียวกับปลาหลายชนิดในวงศ์ของมันที่มีการผูกพันคู่ (Pair bond) พฤติกรรมนี้น่าจะถูกผลักดันด้วยการหลีกเลี่ยงผู้ล่ามากกว่าการผูกพันเพื่อการสืบพันธุ์แบบเฉพาะเจาะจง
ความสำคัญต่อมนุษย์ > การท่องเที่ยว

มักนิ่งอยู่กับที่และมองเห็นได้ต่ำบนแนวปะการังในเวลากลางวัน การรวมตัวของ O. cyanosoma เพิ่มสีสันใต้น้ำที่น่าดึงดูดใจให้กับนักดำน้ำสกูบา เพื่อการพักผ่อนหย่อนใจ การมีอยู่ของพวกเขายังช่วยสนับสนุนเศรษฐกิจในท้องถิ่นในประเทศเขตร้อนที่มักจะยากจนอีกด้วย
ความสำคัญต่อมนุษย์ > พิพิธภัณฑ์สัตว์น้ำ

มีการส่งออกตัวอย่างมีชีวิตช่วยให้ผู้ที่ชื่นชอบการเลี้ยงปลาทะเลได้เพลิดเพลิน ซึ่งหากจัดการอย่างเหมาะสม ก็สามารถเป็นประโยชน์ต่อชุมชนท้องถิ่นที่ยากจนได้เช่นกัน
ความสำคัญต่อมนุษย์ > การวิจัย

O. cyanosoma ถูกนำมาใช้เป็นสัตว์ทดลองในห้องปฏิบัติการเพื่อทดสอบสิ่งที่อาจเกิดขึ้นกับสิ่งมีชีวิตในทะเลภายในคริสต์ศตวรรษที่ 21 โดยพิจารณาจากระดับคาร์บอนไดออกไซด์ในบรรยากาศที่คาดการณ์ไว้ ชี้ให้เห็นถึงผลกระทบเชิงลบต่ออัตราการเผาผลาญของปลา (และการอยู่รอดที่เกี่ยวข้อง) จากการกลายเป็นกรดของมหาสมุทรที่เกิดจากการละลายคาร์บอนไดออกไซด์เพิ่มขึ้นทำให้อุณหภูมิของน้ำเพิ่มขึ้น 3 °C (ซึ่งภาวะโลกร้อนกำลังทำให้เกิดขึ้น)  ประชากรปลาแนวปะการังในละติจูดที่สูงขึ้น (เย็นมากกว่า) ดูเหมือนจะมีความสามารถในการปรับตัวเข้ากับอุณหภูมิที่สูงขึ้นและกรดเพิ่มขึ้นมากกว่าประชากรที่อยู่ใกล้กับเส้นศูนย์สูตร
แหล่งข้อมูลอื่น

ภาพถ่ายของ ปลาอมไข่เหลือง ที่ Sealife Collection
| --- | --- |
การแยกแยะหน่วยอนุกรมวิธาน:  Wikidata: Q144834  ADW: Apogon_cyanosoma  GBIF: 5211642  IRMNG: 10839288  ITIS: 168252  WoRMS: 209309
รายชื่อผี

ภาพวาด: ผีแบงโคว ปรากฏตัวในบทประพันธ์แม็คเบ็ธ ของวิลเลียม เชกสเปียร์
สุภาพสตรีสีขาว
ดูเพิ่ม

รายชื่อผีไทย
ความกลัวผี
การล่าผี
รายชื่อสถานที่ที่มีการรายงานการพบเห็นผีทั่วโลก
รายชื่อภาพยนตร์สยองขวัญ
โพลเทอร์ไกสท์
ภาพถ่ายที่โด่งดัง:สุภาพสตรีสีน้ำตาลแห่งไรน์แฮมฮอลล์ ถ่ายโดยกัปตัน ฮูเบิร์ต ซี. โปรแวนด์ ได้รับการตีพิมพ์ครั้งแรกในนิตยสารคันทรี่ไลฟ์ พ.ศ. 2479
ซอนา เฮเอสเตอร์ ชู หญิงสาวซึ่งถูกฆาตกรรมในปีพ.ศ. 2440 เป็นที่มาของผีกรีนไบรเออร์เรียกร้องความยุติธรรม
ภาพวาด "สตรีหิมะ" โดยจิตรกรราวคริสต์ศตวรรษที่ 18
กองทัพคนตายแห่งดันแฮโรว์ ภาพจากภาพยนตร์ลอร์ดออฟเดอะริงส์: มหาสงครามชิงพิภพ
เฟรดดี้ ครูเกอร์ ปรากฏในภาพยนตร์ชุดเรื่องนิ้วเขมือบ (A Nightmare on Elm Street)
ผีคะยะโกะ ซะเอะกิวิญญาณพยาบาทในภาพยนตร์ชุดเรื่องผีดุ (Ju-on) และ โคตรผีดุ (The Grudge)
นะคีลทาวเวอร์

| นะคีลทาวเวอร์ Nakheel Tower> ข้อมูลทั่วไป |
| --- | --- |
ที่ตั้ง: ดูไบวอเตอร์ฟรอนต์
สถานะ: ยกเลิกการก่อสร้าง (ม.ค.2552)
ก่อสร้าง: พ.ศ. 2551-2568
การใช้งาน: โรงแรม อาคารสำนักงาน พิ้นที่ค้าปลี่ก ศูนย์ออกกำลังกาย ที่อยู่อาศัย รัานอาหาร หอชูมเมือง เป็นต้น[1]
ความสูง
หลังคา: 1,135 เมตร (3,724 ฟุต)
ชั้นสูงสุด: 1,047 เมตร (3,435 ฟุต)
รายละเอียด
จำนวนชั้น: 226 ชั้น
จำนวนลิฟต์: 156
มูลค่า: 9.6 แสนล้านบาท(รวมค่าตึกทั้งหมด)
บริษัท
สถาปนิก: Woods Bagot
วิศวกร: WSP Cantor Seinuk
ผู้พัฒนา: Nakheel Properties
นะคีลทาวเวอร์ (อังกฤษ: Nakheel Tower; อาหรับ: برج نخيل) เป็นโครงการตึกระฟ้าที่กำลังก่อสร้างในเมืองดูไบ สหรัฐอาหรับเอมิเรตส์ โดยจะเป็นส่วนหนึ่งในโครงการดูไบวอเตอร์ฟรอนต์ โดยคาดการว่าใน ค.ศ. 2026 ถ้าตึกนี้สร้างเสร็จจะมีความสูงที่สุดในโลก โดยมีความสูงกว่าอาเซอร์ไบจานทาวเวอร์ซึ่งสูง 1050 เมตร คาดการว่าใน ค.ศ. 2025 นะคีลทาวเวอร์มีความสูง 1,400 เมตร มีจำนวนชั้นทั้งหมด 280 ชั้น ค.ศ. 2004 นะคีลทาวเวอร์ได้ถูกเสนอในชื่อ "เดอะพินนาเคิล" และกำหนดการจะตั้งอยู่ที่เกาะต้นปาล์มจูเมราฮ์ แต่ได้ถูกย้ายมาตั้งอยู่ที่วอเตอร์ฟรอนต์แทน
มกราคม 2552 ในมีการประกาศว่าโครงการนี้ถูกระงับเนื่องจากปัญหาทางการเงิน อันเป็นผลมาจากการที่โครงการดูไบเวิลด์ มีหนี้ค้างชำระ รัฐบาลดูไบได้ประกาศยกเลิกการสร้างนะคีลทาวเวอร์ในธันวาคม 2552
เทศบาลตำบลลำปลายมาศ

| เทศบาลตำบลลำปลายมาศ |
| --- | --- |
เทศบาลตำบล

ทต.ลำปลายมาศ
พิกัด: 15°00′53″N 102°50′21″E﻿ / ﻿15.014696°N 102.839058°E﻿ / 15.014696; 102.839058
ประเทศ:  ไทย
จังหวัด: บุรีรัมย์
อำเภอ: ลำปลายมาศ
การปกครอง
 • นายกเทศมนตรี: อารีญาภรณ์  ซารัมย์
พื้นที่
 • ทั้งหมด: 16.47 ตร.กม. (6.36 ตร.ไมล์)
ประชากร (2558)
 • ทั้งหมด: 15,212 คน
 • ความหนาแน่น: 1,421.83 คน/ตร.กม. (3,682.5 คน/ตร.ไมล์)
รหัส อปท.: 05311002
เว็บไซต์: www.lamplaimat.go.th
 ส่วนหนึ่งของสารานุกรมประเทศไทย
เทศบาลตำบลลำปลายมาศ เป็นองค์กรปกครองส่วนท้องถิ่นอันเป็นที่ตั้งของที่ว่าการอำเภอและหน่วยงานการบริหารราชการ รวมทั้งเป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอลำปลายมาศ ตั้งอยู่ห่างจากตัวจังหวัดบุรีรัมย์ประมาณ 31 กิโลเมตร ตัวเทศบาลมีพื้นที่  16.47 ตารางกิโลเมตร ครอบคลุมพื้นที่ตำบลลำปลายมาศและบางส่วนของตำบลหนองคูและตำบลหินโคน
ประวัติ

ลำปลายมาศได้รับการยกฐานะจากสุขาภิบาลลำปลายมาศเป็นเทศบาลตำบลตามพระราชกฤษฎีกาที่ประกาศในราชกิจจานุเบกษา ลงวันที่ 25 พฤษภาคม พ.ศ. 2542
อาณาเขต

ทิศเหนือ ติดต่อกับเขตลำห้วยปูน และอบต. หินโคน
ทิศใต้  ติดต่อกับเขต อบต.โคกกลาง
ทิศตะวันออก  ติดต่อกับเขตอบต.ทะเมนชัย และอบต.หนองคู
ทิศตะวันตก  ติดต่อกับเขตลำน้ำมาศ, อบต.หินโคน และอบต. หนองคู
ประชากร

ในเขตเทศบาลประกอบด้วยประชากร จำนวนทั้งสิ้น 15,121 คน จำแนกเป็นเพศชาย 7,308 คน เพศหญิง 7,813 คน มีครัวเรือนทั้งสิ้น 5,195 ครัวเรือน  ประกอบด้วย 18 ชุมชนดังนี้
ชุมชนตลาดเทศบาล
ชุมชนสวนแตง
ชุมชนหนองแสง
ชุมชนผักกาดหญ้า
ชุมชนโนนสมบูรณ์
ชุมชนประชาสรรค์
ชุมชนพัฒนา
ชุมชนสวนใหญ่
ชุมชนเจริญมาศ
ชุมชนใหม่สวนแตง
ชุมชนหนองคู
ชุมชนหนองมันปลา
ชุมชนบ้านหนองตราด
ชุมชนหนองคูน้อย
ชุมชนหนองมันปลา
ชุมชนหนองคูพัฒนา
ชุมชนกะทิง
ชุมชนโสภณพัฒนา
ประชากร > ศาสนา

ประชาชนในเขตเทศบาลตำบลลำปลายมาศส่วนใหญ่นับถือศาสนาพุทธ ในเขตเทศบาลตำบลลำปลายมาศมีวัดและสำนักสงฆ์ทั้งสิ้น 10 แห่ง และศาสนาสถานอื่น ๆ 3 แห่ง ได้แก่ สถานไท่เสียง, ศาลเจ้าอำเภอลำปลายมาศ และโบสถ์คริสต์
ประชากร > การศึกษา

โรงเรียนอนุบาลลำปลายมาศ
โรงเรียนจันทราวาส
โรงเรียนบ้านหนองมันปลา
โรงเรียนวัดบ้านกระทิง
โรงเรียนบำรุงวิทยา
โรงเรียนอนุบาลรัตนะ
โรงเรียนลำปลายมาศ
โรงเรียนธารทองพิทยาคม
เศรษฐกิจ

ลักษณะการประกอบอาชีพเกษตรกรรมในเขตเทศบาลตำบลลำปลายมาศ มีดังนี้
การเพาะปลูก  ในเขตเทศบาลตำบลลำปลายมาศมีการเพาะปลูกพืชที่สำคัญ คือ การเพาะปลูกข้าว ซึ่งมีการเพาะปลูกมากกว่าพืชชนิดอื่น พื้นที่ส่วนใหญ่จะเป็นที่ราบจึงเหมาะแก่การปลูกข้าว นอกจากการปลูกข้าวแล้วยังมีการปลูกผลไม้และพืชผักด้วย
การปศุสัตว์ ในเขตเทศบาลตำบลลำปลายมาศมีการเลี้ยงสัตว์เพื่อการจำหน่าย เช่น สุกร ไก่ เป็ด
แหล่งข้อมูลอื่น

เว็บไซต์อย่างเป็นทางการของเทศบาลตำบลลำปลายมาศ
| ด ค กองค์กรปกครองส่วนท้องถิ่นระดับล่างในจังหวัดบุรีรัมย์ |
| --- | --- | --- |
| เทศบาลนคร |  บุรีรัมย์  |  |
| เทศบาลเมือง |  ชุมเห็ด  นางรอง  |  |
| เทศบาลตำบล |  กระสัง  โกรกแก้ว  เขาคอก  คูเมือง  แคนดง  โคกขมิ้น  โคกม้า  โคกเหล็ก  จันดุม  จันทบเพชร  ชำนิ  ดอนมนต์  ดอนอะราง  ตลาดนิคมปราสาท  ตาจง  ถาวร  ทะเมนชัย  ทุ่งแสงทอง  นาโพธิ์  โนนเจริญ  โนนดินแดง  โนนสุวรรณ  บ้านกรวด  บ้านกรวดปัญญาวัฒน์  บ้านด่าน  บ้านบัว  บ้านใหม่ไชยพจน์  บึงเจริญ  ประโคนชัย  ตำบลปราสาท (อำเภอบ้านกรวด)  ตำบลปราสาท (อำเภอบ้านด่าน)  ปะคำ  พนมรุ้ง  พลับพลาชัย  พุทไธสง  ยายแย้มวัฒนา  ละหานทราย  ลำปลายมาศ  ศรีสตึก  ศาลเจ้าพ่อขุนศรี  สตึก  สองชั้น  สะแก  สามแวง  สำโรงใหม่  แสลงโทน  หนองกี่  หนองตะครอง  หนองตาด  หนองเต็ง  หนองปล่อง  หนองไม้งาม  หนองแวง  หนองหงส์  หลักเขต  ห้วยราช  ห้วยหิน  หินเหล็กไฟ  อุดมธรรม  |  |
| องค์การบริหารส่วนตำบล |  กระสัง (อำเภอเมืองบุรีรัมย์)  กระสัง (อำเภอสตึก)  กลันทา  กันทรารมย์  ก้านเหลือง  กู่สวนแตง  เขาดินเหนือ  คูเมือง  แคนดง  โคกกลาง  โคกตูม  โคกมะขาม  โคกมะม่วง  โคกย่าง  โคกล่าม  โคกว่าน  โคกสนวน  โคกสว่าง  โคกสะอาด  โคกสูง  จรเข้มาก  เจริญสุข  ช่อผกา  ชุมแสง (อำเภอกระสัง)  ชุมแสง (อำเภอนางรอง)  ชุมแสง (อำเภอสตึก)  ดงพลอง  ดงอีจาน  ดอนกอก  แดงใหญ่  ตลาดโพธิ์  ตะโกตาพิ  ตาเสา  ตูมใหญ่  ถนนหัก  ถลุงเหล็ก  ทรัพย์พระยา  ทองหลาง  ทะเมนชัย  ท่าโพธิ์ชัย  ท่าม่วง  ทุ่งกระตาดพัฒนา  ทุ่งกระเต็น  ทุ่งจังหัน  ทุ่งวัง  ไทยเจริญ  ไทยสามัคคี  นางรอง  นาโพธิ์  นิคม  โนนขวาง  โนนดินแดง  โนนสุวรรณ  บัวทอง  บ้านคู  บ้านจาน  บ้านดู่  บ้านตะโก  บ้านไทร  บ้านปรือ  บ้านเป้า  บ้านแพ  บ้านยาง (อำเภอพุทไธสง)  บ้านยาง (อำเภอเมืองบุรีรัมย์)  บ้านยาง (อำเภอลำปลายมาศ)  บ้านแวง  บ้านสิงห์  บุกระสัง  บุโพธิ์  ประโคนชัย  ประทัดบุ  ปะเคียบ  ปังกู  ป่าชัน  ผไทรินทร์  พรสำราญ  พระครู  พุทไธสง  ไพศาล  มะเฟือง  เมืองแก  เมืองไผ่ (อำเภอกระสัง)  เมืองไผ่ (อำเภอหนองกี่)  เมืองฝาง  เมืองฝ้าย  เมืองแฝก  เมืองโพธิ์  เมืองยาง  เย้ยปราสาท  ร่อนทอง  ละลวด  ละเวี้ย  ละหานทราย  ลำดวน  ลำไทรโยง  ลำนางรอง  ลุมปุ๊ก  วังเหนือ  ศรีภูมิ  ศรีสว่าง  สนวน  สนามชัย  ส้มป่อย  สระแก้ว  สระทอง  สระบัว  สวายจีก  สองห้อง  สะแกซำ  สะแกโพรง  สะเดา (อำเภอนางรอง)  สะเดา (อำเภอพลับพลาชัย)  สายตะกู  สำโรง  สี่เหลี่ยม  สูงเนิน  เสม็ด  เสาเดียว  แสลงพัน  หนองกง  หนองกะทิง  หนองขมาร  หนองคู  หนองชัยศรี  หนองโดน  หนองไทร  หนองบอน  หนองบัว  หนองบัวโคก  หนองโบสถ์  หนองยายพิมพ์  หนองเยือง  หนองแวง  หนองโสน  หนองใหญ่  ห้วยราช  ห้วยสำราญ  หัวถนน  หัวฝาย  หายโศก  หินโคน  หินลาด  หินเหล็กไฟ  หูทำนบ  อีสานเขต  |  |
นินเท็นด็อกส์

| นินเท็นด็อกส์ |
| --- | --- |
เวอร์ชันล่าสุดของ Nintendogs, Dalmatian and Friends.
ผู้พัฒนา: นินเท็นโด EAD
ผู้จัดจำหน่าย: นินเท็นโด
อำนวยการผลิต: ฮิเดกิ คนโนะ
ออกแบบ: คิโยชิ มิซุกิ
แต่งเพลง: ฮาจิเมะ วาคาอิ
เครื่องเล่น: นินเท็นโด ดีเอส
วางจำหน่าย: Best Friends version Dalmatian & Friends version 
แนว: จำลองสัตว์เลี้ยง
รูปแบบ: ผู้เล่นเดี่ยว, ผู้เล่นหลายคน via Bark Mode
นินเท็นด็อกส์ (ญี่ปุ่น: ニンテンドッグス; โรมาจิ: Nintendogs) เป็นวิดีโอเกมในการจำลองเลี้ยงสุนัขสำหรับเครื่องเล่นนินเท็นโด ดีเอส โดยผู้เล่นเกมจะมีการโต้ตอบกับลูกสุนัขผ่านทางหน้าจอสัมผัส (touch screen) และไมโครโฟนของเครื่องเกม นินเท็นด็อกส์ออกตัวในงาน E3 ในปี 2547 และวางจำหน่ายครั้งแรกในประเทศญี่ปุ่น วันที่ 21 เมษายน พ.ศ. 2548 ผลิตและพัฒนาโดยบริษัทนินเท็นโด ออกแบบโดย คิโยะชิ มิซุกิ
ลักษณะเกม

เกมดำเนินไปโดยผู้เล่นทำการโต้ตอบกับลูกสุนัขภายในจอผ่านทางหน้าจอสัมผัสหรือไมโครโฟน โดยผู้เล่นสามารถเล่นกับสุนัข การโยนลูกบอล การโยนจานร่อน การฝึกสุนัข อาบน้ำ และพาสุนัขเดินเล่นในเมือง และสามารถนำสุนัขที่ถูกฝึกไปประกวดแข่งขันได้ เกมนินเท็นด็อกส์ยังสามารถให้ผู้เล่นสองคน ที่มีเครื่องเกมอย่างละเครื่องเชื่อมต่อกันผ่านทางวายฟาย โดยให้สุนัขของผู้เล่นแต่ละคนมาเล่นด้วยกัน
รุ่นต่างๆ ของนินเท็นด็อกส์

เกมนินเท็นด็อกส์ในแต่ละรุ่นจะมีสุนัขให้เลือกเลี้ยงด้วยกัน 6 พันธุ์ ซึ่งได้ออกมาแล้ว 4 รุ่น ได้แก่ "ชิวาวาและผองเพื่อน" (Chihuahua and Friends), "ดัชชุนด์และผองเพื่อน (Dachshund and Friends), "ชิบะและผองเพื่อน" (Shiba and Friends) ซึ่งในภาคนี้ใช้ชื่อในอเมริกาและยุโรปว่า "ลาบราดอร์และผองเพื่อน" (Labrador and Friends) และรุ่นล่าสุด Best Friends Edition โดยเมื่อเริ่มต้นเกม แต่ละรุ่นจะมีสุนัขให้เลือก 6 พันธุ์ และเมื่อเล่นไปเรื่อยๆ จะมีสุนัขมาให้เลือกเพิ่มขึ้น เช่น ไปเจอเพื่อนที่เลี้ยงสุนัขพันธุ์อื่นผ่านทางวายฟาย หรือคะแนนผู้เลี้ยงสูงกว่าที่กำหนด และจะมีอีกสองพันธุ์ที่ซ่อนคือ แจ็ก รัสเซลล์ สามารถนำมาเลี้ยงเมื่อค้นพบหนังสือแจ็กรัสเซลล์ และ ดัลเมเชียน เมื่อค้นพบหมวกนักดับเพลง
| รุ่นและพันธุ์สุนัขในแต่ละรุ่น ของนินเท็นด็อกส์> Best Friends Edition | รุ่นและพันธุ์สุนัขในแต่ละรุ่น ของนินเท็นด็อกส์> Chihuahua & Friends | รุ่นและพันธุ์สุนัขในแต่ละรุ่น ของนินเท็นด็อกส์> Dachshund & Friends | รุ่นและพันธุ์สุนัขในแต่ละรุ่น ของนินเท็นด็อกส์> Lab & Friends |
| --- | --- | --- | --- |
|  แลบราดอร์ริทรีฟเวอร์  ดัชชุนด์  อัลเซเชียน  บีเกิล  โกลเดินริทรีฟเวอร์  ยอร์กไชร์ เทอร์เรียร์ |  ชิวาวา  บ็อกเซอร์  ยอร์กไชร์ เทอร์เรียร์  อัลเซเชียน  คาวาเลียร์ คิงชาร์ล สเปเนียล  เชตแลนด์ ชีปด๊อก |  ดัชชุนด์  โกลเดน รีทรีฟเวอร์  บีเกิล  ปั๊ก  ไซบีเรียน ฮัสกี  ชิสุ |  ลาบราดอร์ รีทรีฟเวอร์  ชิบะอินุ  ชเนาเซอร์  พุดเดิล  เพมโบรก เวลช์ คอร์กี  พินเชอร์ |
รุ่นและพันธุ์ที่ซ่อน แจ็ก รัสเซลล์ และ ดัลเมเชียน
ปัญญาประดิษฐ์แบบรู้สร้าง

ภาพเตอัทร์ดอเปราสปาซียาล ที่สร้างโดยมิดเจอร์นีย์
ปัญญาประดิษฐ์แบบรู้สร้าง, ปัญญาประดิษฐ์ช่วยสร้าง หรือ เอไอแบบรู้สร้าง (อังกฤษ: generative artificial intelligence, generative AI, GenAI) คือระบบปัญญาประดิษฐ์ ประเภทหนึ่งที่สร้างข้อความ รูปภาพ หรือ สื่ออื่น ๆ ตามข้อความพร้อมรับที่ป้อนเข้าไป
แบบจำลองปัญญาประดิษฐ์แบบรู้สร้างจะอาศัยการเรียนรู้ความเป็นกฎเกณฑ์และโครงสร้างของข้อมูลที่ใช้ในการเรียนรู้ ช่วยให้สามารถสร้างข้อมูลใหม่ที่ไม่รวมอยู่ในชุดข้อมูลที่มันใช้ในการเรียนรู้ขึ้นมาได้
ระบบปัญญาประดิษฐ์แบบรู้สร้างที่มีชื่อเสียง ได้แก่ แชตจีพีที ซึ่งเป็นแชตบอตที่สร้างโดยโอเพนเอไอ โดยใช้แบบจำลองภาษาขนาดใหญ่ (LLM) เช่น GPT-3 และ GPT-4 หรืออย่างเจมินีของกูเกิล ที่พัฒนาขึ้นจากแบบจำลองรากฐาน LaMDA นอกจากนี้ยังมีพวกระบบศิลปะปัญญาประดิษฐ์ เช่น สเตเบิลดิฟฟิวชัน และ DALL-E เป็นต้น
ปัญญาประดิษฐ์แบบรู้สร้างได้ถูกใช้งานอย่างมีศักยภาพในหลากหลายแวดวงอุตสาหกรรม เช่น งานศิลปะ การพัฒนาซอฟต์แวร์ การดูแลสุขภาพ การเงิน เกม การตลาด แฟชั่น เป็นต้น การลงทุนทางด้านปัญญาประดิษฐ์แบบรู้สร้างได้เพิ่มขึ้นเรื่อย ๆ ในช่วงต้นทศวรรษ 2020 ไม่เพียงแต่บริษัทขนาดใหญ่ เช่น ไมโครซอฟท์, กูเกิล และ ไป่ตู้ เท่านั้น แต่ยังรวมถึงองค์กรขนาดเล็กและขนาดกลางจำนวนมาก อย่างไรก็ตาม ยังมีความกังวลเกี่ยวกับความเป็นไปได้ในการใช้งานปัญญาประดิษฐ์แบบรู้สร้างไปในทางที่ผิด เช่น การใช้สื่อที่มีลิขสิทธิ์อย่างผิดกฎหมายเพื่อวัตถุประสงค์ในการใช้เป็นข้อมูลฝึกสอนปัญญาประดิษฐ์แบบรู้สร้าง และการสร้างข่าวปลอมหรือ สื่อลวงลึกเพื่อหลอกลวงและครอบงำผู้คน การอภิปรายเกี่ยวกับกฎหมายและข้อบังคับเช่น รัฐบัญญัติปัญญาประดิษฐ์ในสหภาพยุโรปเองก็กำลังอยู่ในระหว่างดำเนินการต่อไป นอกจากนี้แล้ว ความสัมพันธ์กับแนวคิดทางเทคโนโลยีของซิลิคอนแวลลีย์ เช่น แนวคิดการเร่งความเร็วอย่างมีประสิทธิภาพ ก็กลายเป็นประเด็นร้อนเช่นกัน
ประวัติศาสตร์

นับตั้งแต่สาขาการเรียนรู้ของเครื่องได้ถือกำเนิดขึ้นมา ก็ได้มีการใช้แบบจำลองเชิงสถิติ เพื่อสร้างจำลองรูปแบบและคาดการณ์สิ่งต่าง ๆ จากข้อมูลที่มี ในช่วงปลายทศวรรษ 2000 การถือกำเนิดขึ้นของเทคนิคการเรียนรู้เชิงลึกได้นำไปสู่ความก้าวหน้าและการวิจัยในงานต่าง ๆ เช่น การประมวลผลภาพและวิดีโอ การวิเคราะห์บริบทข้อความ และ การรู้จำคำพูด อย่างไรก็ตาม โครงข่ายประสาทเทียมเชิงลึกส่วนใหญ่อาศัยแบบจำลองแบบจำแนกในการการรู้จำแบบ
ในปี 2014 ความก้าวหน้าต่าง ๆ เช่น ตัวเข้ารหัสอัตโนมัติแบบแปรผัน (VAE) และโครงข่ายปฏิปักษ์ก่อกำเนิด (GAN) ได้นำไปสู่การถือกำเนิดของแบบจำลองก่อกำเนิดที่ดีพอที่จะสามารถใช้งานได้จริง ซึ่งสามารถเรียนรู้และสร้างข้อมูลที่ซับซ้อน เช่น รูปภาพ ขึ้นมาได้
ในปี 2017 โครงข่ายที่ประกอบด้วยสถาปัตยกรรมทรานส์ฟอร์เมอร์ช่วยให้เราสามารถสร้างแบบจำลองก่อกำเนิดขนาดใหญ่ขึ้นมาได้ และในปี 2018 ก็ได้มีการพัฒนา GPT ตัวแรกขึ้น ในปี 2019 GPT-2 ได้ถูกสร้างขึ้นตามมา โดย GPT-2 ได้แสดงให้เห็นถึงความสามารถในนำเทคนิคการเรียนรู้แบบไม่มีผู้สอนมาใช้กับงานต่าง ๆ มากมายเพื่อสร้างเป็นแบบจำลองรากฐานขึ้นมา
ผู้เชี่ยวชาญคาดการณ์ว่าในปี 2024 ความสำเร็จของปัญญาประดิษฐ์แบบรู้สร้างในการสร้างวิดีโอในการใช้งานจริงจะก้าวข้ามความสามารถของมนุษย์ เช่นเดียวกับในการสร้างรูปภาพ
รูปแบบการสร้าง

ระบบปัญญาประดิษฐ์แบบรู้สร้างนั้นถูกสร้างขึ้นมาโดยการนำเทคนิคการเรียนรู้ของเครื่องแบบไม่มีผู้สอน หรือแบบสอนตัวเอง มาใช้กับชุดข้อมูล ความสามารถของระบบปัญญาประดิษฐ์แบบรู้สร้างจะแตกต่างกันไปขึ้นอยู่กับข้อมูลที่ใช้เรียนรู้
ปัญญาประดิษฐ์แบบรู้สร้างสามารถแบ่งคร่าว ๆ ได้เป็นแบบ ฐานนิยมเดี่ยว (unimodal) และ พหุฐานนิยม (multimodal) ระบบฐานนิยมเดี่ยวยอมรับข้อมูลป้อนเข้าประเภทเดียวเท่านั้น (เช่น ข้อความ) ในขณะที่ระบบพหุฐานนิยมจะยอมรับข้อมูลป้อนเข้าหลายประเภท (เช่น "ข้อความ + รูปภาพ") ได้ด้วย ตัวอย่างเช่น GPT-4 ของโอเพนเอไอ ยอมรับทั้งข้อความและรูปภาพพร้อมกัน
ข้อความ
ข้อมูลเพิ่มเติม: แบบจำลองภาษาขนาดใหญ่
โปรแกรมคอมพิวเตอร์
นอกจากข้อความภาษาธรรมชาติแล้ว ข้อความภาษาโปรแกรมก็ยังสามารถนำมาฝึกให้เป็นแบบจำลองภาษาขนาดใหญ่เพื่อสร้างรหัสต้นทางสำหรับโปรแกรมคอมพิวเตอร์ใหม่ได้ เช่น OpenAI Codex เป็นต้น
ภาพ
ข้อมูลเพิ่มเติม: ศิลปะปัญญาประดิษฐ์
ปัญหาที่กังวล

รัฐบาล, บริษัท และบุคลากรด้านต่าง ๆ ได้แสดงความกังวลเกี่ยวกับปัญญาประดิษฐ์แบบรู้สร้าง ซึ่งสามารถสร้างสื่อชนิดต่าง ๆ ได้ง่ายดายขึ้นมาก และได้ก่อให้เกิดการประท้วง การฟ้องร้อง และการเรียกร้องให้มีการระงับการพัฒนาปัญญาประดิษฐ์ชั่วคราว นอกจากนี้ รัฐบาลทั่วโลกกำลังพิจารณากฎระเบียบต่าง ๆ ที่เกี่ยวข้องกับเรื่องนี้
ในการประชุมสุดยอด G7 ฮิโรชิมะที่จัดขึ้นในเดือนพฤษภาคม 2023 กระบวนการ AI ฮิโรชิมะได้ถูกนำมาใช้ และภายในกระบวนการนั้นได้มีการจัดตั้งการบริหารความเสี่ยงโดยมีเป้าหมายเพื่อให้สามารถสร้างปัญญาประดิษฐ์ที่ปลอดภัย มั่นคง และเชื่อถือได้
ได้มีการสรุปรวมแนวทางสากลสำหรับกระบวนการฮิโรชิมะสำหรับบุคคลที่เกี่ยวข้องกับปัญญาประดิษฐ์ทั้งหมด โดยกำหนดนโยบาย เช่น การลดความเสี่ยงจากปัญญาประดิษฐ์ โดยให้ผู้มีส่วนได้ส่วนเสียทั้งหมดตลอดวงจรชีวิตของปัญญาประดิษฐ์นั้นต่างต้องมีส่วนรับผิดชอบ
เลขาธิการสหประชาชาติ อังตอนียู กูแตรึช กล่าวในงานแถลงข่าวของคณะมนตรีความมั่นคงแห่งสหประชาชาติเมื่อเดือนกรกฎาคม 2023 ว่าปัญญาประดิษฐ์มีศักยภาพในการ "เร่งการพัฒนาของโลก" และนำมาซึ่งความมั่งคั่งมหาศาล เขากล่าวว่า "มันสามารถทำให้เกิดการบาดแผลและความเสียหายทางจิตใจอย่างรุนแรงซึ่งนำไปสู่การเสียชีวิตและการทำลายล้างในระดับที่ไม่อาจจินตนาการได้ ขึ้นอยู่กับวิธีใช้งาน"
ปัญหาที่กังวล > การตกงาน

นับตั้งแต่ช่วงแรก ๆ ของการพัฒนาปัญญาประดิษฐ์ โยเซฟ ไวเซินเบาม์ (Joseph Weizenbaum) ผู้พัฒนา ELIZA ได้พูดคุยกันถึงประเด็นที่ว่าคอมพิวเตอร์สามารถทำอะไรได้บ้างและควรดำเนินการอย่างไร
มีความกังวลว่าผู้สร้าง เช่น นักวาดภาพประกอบ, นักแสดง และ นักพากย์ จะตกงาน เนื่องจากปัญญาประดิษฐ์แบบรู้สร้าง มีรายงานว่า ณ เดือนเมษายน 2023 งานนักวาดภาพประกอบชาวจีน 70% ได้หายไปเนื่องจากมีการใช้ปัญญาประดิษฐ์แบบรู้สร้างในการสร้างภาพ  ในเดือนกรกฎาคม 2023 การพัฒนาปัญญาประดิษฐ์แบบรู้สร้างได้มีส่วนทำให้เกิดกาารประท้องแรงงานในฮอลลีวูด ฟราน เดรเชอร์ ประธานสมาพันธ์นักแสดงบนจอภาพได้ประกาศระหว่างการหยุดงานประท้วง SAG-AFTRA ปี 2023 ว่า "ปัญญาประดิษฐ์ก่อให้เกิดภัยคุกคามต่อวิชาชีพสร้างสรรค์" ปัญญาประดิษฐ์แบบรู้สร้างสำหรับช่วยสร้างเสียงถูกมองว่าเป็นภัยคุกคามต่ออุตสาหกรรมนักพากย์
ปัญหาที่กังวล > การสร้างข้อมูลปลอม

ตั้งแต่อดีตมาได้มีการสร้างข้อมูลปลอมขึ้นมาโดยใช้เทคโนโลยีการประมวลผลภาพแบบดั้งเดิม แต่ตั้งแต่มีปัญญาประดิษฐ์แบบรู้สร้างเกิดขึ้นมาก็ได้ทำให้การสร้างและตัดต่อปลอมแปลงรูปภาพ วิดีโอ เสียง ข้อความ ฯลฯ ทำได้ง่ายขึ้นและแม่นยำยิ่งขึ้น ข้อมูลดังกล่าวอาจถูกนำไปใช้ในทางที่ผิดเพื่อ บิดเบือนความคิดเห็นของประชาชน การโฆษณาชวนเชื่อ การหมิ่นประมาท ฯลฯ มีกรณีต่าง ๆ มากมายทั้งในประเทศและต่างประเทศที่มีการบิดเบือนความคิดเห็นของประชาชน เช่น การสลับใบหน้าของนักการเมืองและการสร้างแถลงการณ์ การปลุกระดมที่เกี่ยวข้องกับภัยพิบัติ โฆษณาที่ปลอมแปลงเป็นรายการข่าว และ ภาพอนาจารปลอม
นอกจากนี้แล้ว ยังมีข้อกังวลเกี่ยวกับความน่าเชื่อถือ ความถูกต้อง เช่น การปลอมแปลงบันทึกทางประวัติศาสตร์ เช่น การสร้างบทความข่าว หรือบันทึกประสบการณ์แผ่นดินไหวครั้งใหญ่ในเขตคันโตโดยสภากาชาดญี่ปุ่น
ด้วยเหตุนี้ จึงมีการวิจัยเกี่ยวกับการต่อต้านสื่อลวงลึกทั้งในและต่างประเทศ
ปัญหาที่กังวล > การสร้างข้อมูลปลอม > การปลอมเสียงเพื่อทำสื่อลวงลึก

มีตัวอย่างกรณีการใช้เสียงของคนดังและบุคคลสาธารณะที่กล่าวถึงข้อความที่ก่อให้เกิดความขัดแย้ง ทำให้เกิดข้อกังวลด้านจริยธรรมเกี่ยวกับการสร้างเสียงโดยปัญญาประดิษฐ์ เพื่อเป็นการรับมือปัญหานี้ บริษัทต่าง ๆ ได้ดำเนินการจัดการกับการละเมิดที่อาจเกิดขึ้นโดยอาศัยมาตรการรักษาความปลอดภัยและการยืนยันตัวตนของผู้ใช้
ปัญหาที่กังวล > อาชญากรรมคอมพิวเตอร์

สื่อลวงลึกได้ถูกนำมาใช้ในอาชญากรรมคอมพิวเตอร์ประเภทต่าง ๆ รวมถึง ฟิชชิง นอกจากนี้ปัญญาประดิษฐ์แบบรู้สร้างข้อความยังถูกนำมาใช้ในวงกว้างเพื่อสร้างบทวิจารณ์ปลอมที่ได้รับคะแนนสูงบนเว็บไซต์ขายของจำนวนมาก นอกจากนี้ยังมีตัวอย่างของแบบจำลองภาษาขนาดใหญ่ที่สร้างขึ้นเพื่อจุดประสงค์ในอาชญากรรมคอมพิวเตอร์ เช่น WormGPT และ FraudGPT
ศุมาน โฆเสมชุมทร (Shuman Ghosemajumder) ซึ่งได้เคยทำงานเพื่อต่อสู้กับการฉ้อโกงการคลิกที่กูเกิลได้คาดการณ์ว่าวิดีโอปลอมที่ได้สร้างความแตกตื่นกันในระยะแรกนั้นจะกลายมาเป็นเรื่องธรรมดามากขึ้นในไม่ช้า และจะยิ่งมีอันตรายมากขึ้น
การศึกษาในปี 2023 ระบุช่องโหว่ที่สามารถใช้เพื่อเลี่ยงการป้องกันของแชตจีพีทีและดึงข้อมูลที่เป็นอันตรายผ่านการโจมตีโดยใช้การแหกคุกหรือจิตวิทยาย้อนกลับ การศึกษาชี้ให้เห็นถึงความเสี่ยงที่อาจเกิดขึ้นจากแชตจีพีทีที่ถูกนำไปใช้ประโยชน์ในด้านวิศวกรรมสังคม และ การหลอกลวงแบบฟิชชิง ขณะเดียวกันก็ชี้ให้เห็นถึงศักยภาพในการปรับปรุงความปลอดภัยทางไซเบอร์ด้วยการใช้ประโยชน์จากปัญญาประดิษฐ์แบบรู้สร้าง
ปัญหาที่กังวล > ประสาทหลอน

บทความหลัก: ประสาทหลอน (ปัญญาประดิษฐ์)
คำว่า "ประสาทหลอน" (hallucination) ในบริบทของปัญญาประดิษฐ์ คือการที่ปัญญาประดิษฐ์ให้คำตอบของปัญหาที่ไม่ได้สอดคล้องกับข้อมูลใด ๆ ที่ใช้ในการเรียนรู้ได้อย่างไม่มีปี่มีขลุ่ย เปรียบเสมือนอาการประสาทหลอนของมนุษย์ แต่นักวิจัยบางคนชอบเรียกด้วยคำว่า "การสร้างเรื่องจากความจำเสื่อม" มากกว่า
ในปี 2023 ทนายความในนิวยอร์ก สหรัฐอเมริกา ใช้แชตจีพีทีเพื่อสร้างเอกสารสำหรับการฟ้องร้องคดีแพ่งซึ่งไม่มีอยู่จริง
ในเดือนพฤศจิกายน 2023 มีการค้นพบเว็บไซต์สรุปรวบรวมที่มีข้อความระบุว่านักแสดงหลายคนสนับสนุนพรรคการเมืองเรวะชินเซ็งงุมิ ผู้สร้างเว็บไซต์อธิบายว่า บทความนี้เขียนโดยปัญญาประดิษฐ์ และโพสต์ไปโดยไม่ได้ยืนยันว่าคนดังสนับสนุนพรรคเรวะชินเซ็งงุมิจริงหรือไม่
ปัญหาที่กังวล > การเสริมสร้างอคติทางเชื้อชาติและเพศ

มีความกังวลว่าปัญญาประดิษฐ์แบบรู้สร้างอาจสะท้อนและขยายอคติทางวัฒนธรรมที่มีอยู่ในข้อมูลที่ใช้เรียนรู้ ตัวอย่างเช่น แพทย์ วิศวกร ครู ฯลฯ อาจเป็นผู้ชาย ในขณะที่เลขานุการ คนทำอาหาร พยาบาล ฯลฯ อาจเป็นผู้หญิง หรือ "ภาพถ่ายของ CEO" อาจสร้างรูปภาพของผู้ชายผิวขาวในอัตราส่วนที่มากเกินควร มีการตรวจสอบเทคนิคในการลดอคติ เช่น การเปลี่ยนข้อความแจ้งการป้อนข้อมูล และการปรับน้ำหนักข้อมูลการฝึกอบรม
ปัญหาที่กังวล > การใช้ในการรายงานข่าว

ในเกาหลีใต้ จีน ไต้หวัน คูเวต และกรีซได้มีการสร้างผู้ประกาศข่าวด้วยปัญญาประดิษฐ์เพื่อรายงานข่าว ซึ่งทำให้ผู้บรรยายที่เป็นมนุษย์ตกงาน และยังทำให้เกิดความกังวงเรื่องความสัมพันธ์ระหว่างผู้ออกอากาศ ผู้สร้างเนื้อหา และผู้มีอิทธิพลทางโซเชียลมีเดีย   การบรรยายที่สร้างขึ้นด้วยอัลกอริทึมยังได้ถูกนำมาใช้โดยรัฐอิสลามอิรักและลิแวนต์ด้วย
ในปี 2023 มีรายงานว่ากูเกิลได้ทำการตลาดให้กับองค์กรข่าวด้วยเครื่องมือที่อ้างว่า "สร้างบทความข่าว" โดยอิงจากข้อมูลป้อนเข้า เช่น "รายละเอียดเกี่ยวกับเหตุการณ์ปัจจุบัน" เพื่อตอบโต้ต่อการนำเสนอข่าวนี้ องค์กรข่าวได้อธิบายว่าเครื่องมือนี้ "เป็นการดูถูกความพยายามในการผลิตข่าวที่แม่นยำและซับซ้อน"
เดอะวอชิงตันโพสต์ตั้งข้อสังเกตว่า Meta AI ซึ่งเป็นแชทบอทที่ใช้ Llama 3 ซึ่งสรุปบทความข่าว สามารถคัดลอกข้อความจากบทความโดยไม่ต้องระบุแหล่งที่มาโดยตรง เป็นไปได้ที่จะทำให้ปริมาณการเข้าชมสื่อข่าวออนไลน์ลดลง
กฎหมายและข้อบังคับ

ในสหรัฐอเมริกา บริษัทต่าง ๆ รวมถึง โอเพนเอไอ, แอลฟาเบต อิงก์ และ เมตา ได้ลงนามในข้อตกลงเกี่ยวกับปัญญาประดิษฐ์แบบรู้สร้างกับทางทำเนียบขาว ในเดือนกรกฎาคม 2023 ด้วยลายน้ำแบบดิจิทัล ในเดือนตุลาคม 2023 คำสั่งผู้บริหารที่ 14110 ได้ตราพระราชบัญญัติการผลิตด้านกลาโหม โดยกำหนดให้บริษัทในสหรัฐอเมริกาทุกแห่งต้องรายงานต่อรัฐบาลกลางเมื่อทำการฝึกแบบจำลองปัญญาประดิษฐ์ขนาดใหญ่
รัฐบัญญัติปัญญาประดิษฐ์ของสหภาพยุโรป ได้ระบุถึงข้อกำหนดในการเปิดเผยข้อมูลที่มีลิขสิทธิ์ซึ่งใช้ในการฝึกสอนระบบปัญญาประดิษฐ์และให้มีกาติดฉลากผลิตภัณฑ์ที่สร้างด้วยปัญญาประดิษฐ์
ในประเทศจีน ปัญญาประดิษฐ์แบบรู้สร้างอยู่ภายใต้กฎระเบียบภายใต้มาตรการชั่วคราวสำหรับการจัดการบริการปัญญาประดิษฐ์แบบรู้สร้างที่นำมาใช้โดยฝ่ายบริหารไซเบอร์สเปซของรัฐบาล ซึ่งรวมถึงข้อกำหนดสำหรับการสร้างลายน้ำรูปภาพและวิดีโอ คุณภาพของข้อมูลและป้ายกำกับการฝึกสอน จำกัดการการรวบรวมข้อมูลส่วนบุคคล และตั้งข้อกำหนดให้ปัญญาประดิษฐ์แบบรู้สร้างต้อง "ยึดมั่นในค่านิยมหลักสังคมนิยม"
ข้อความเรียกร้อง “จำกัดการใช้ generative AI” เป็นหนึ่งในข้อเรียกร้องของในกระประท้วง SAG-AFTRA ปี 2023
ภาพปลอมของดอนัลด์ ทรัมป์ ที่ถูกจับกุมซึ่งถูกสร้างขึ้นโดยเอลิออต ฮิกกินส์ (Eliot Higgins) โดยใช้มิดเจอร์นีย์ (ปี 2023)
เดอะคอลเลกเตอส์ซีรีส์ ชุดที่ 1

เดอะคอลเลคเตอส์ซีรีส์ ชุดที่ 1 (อังกฤษ: The Collector's Series Volume One ; ฝรั่งเศส: Tout en amour) คืออัลบั้มรวบรวมเพลงของเซลีน ดิออน เป็นอัลบั้มภาษาอังกฤษที่ 8 และเป็นอัลบั้มที่ 27 ในทั้งหมด (รวมอัลบั้มภาษาฝรั่งเศส) วางจำหน่ายวันที่ 23 ตุลาคม พ.ศ. 2543 อัลบั้มนี้ใช้ชื่อใหม่ว่า Tout en amour  (แปลว่า All in Love) ซึ่งจำหน่ายในประเทศฝรั่งเศส